ພາຍຸ ຫິມະ ຖະຫຼົ່ມ ພາກຕາເວັນອອກ ສຽງເໜືອ ສະຫະລັດ (ສະໄລດ໌)
ພາຍຸຫິມະ ຂະໜາດແຮງ ລົບກວນ ການເດີນທາງໄປມາ ໃນພາກຕາເວັນອອກສຽງເໜືອ ຂອງສະຫະລັດ.
ພາຍຸລະດູໜາວ ທີ່ເຄື່ອນເຂົ້າສູ່ພາກຕາເວັນອອກສຽງເໜືອຂອງ ສະຫະລັດໃນມື້ວັນພຸດແລ້ວໄດ້ບັງຄັບໃຫ້ມີການຍົກເລີກຖ້ຽວບິນ ຫຼາຍຮ້ອຍຖ້ຽວໂດຍໄດ້ສ້າງຄວາມໂກດແຄ້ນໃຫ້ພວກເດີນທາງທີ່ ພະຍາຍາມຫາທາງກັບຄືນບ້ານຫຼັງຈາກວັນພັກເນື່ອງໃນໂອກາດ ເທສະການຄຣິສມາສ ພາຍຸຫົວນີ້ ໄດ້ນຳເອົາລົມແຮງ ຫິມະ ແລະຝົນທີ່ຕົກລົງມາເປັນ ກ້ອນ ມາສູ່ຫຼາຍໆລັດ ໄປຈົນຮອດລັດ Maine ລະບົບລົມພາ ຍຸດັ່ງກ່າວນີ້ ຍັງເຮັດໃຫ້ ເກີດສະພາບທີ່ເປັນອັນຕະລາຍສຳລັບ ການຂັບລົດນຳດ້ວຍ ຢູ່ໃນບາງເຂດທາງພາກຕາເວັນອອກສຽງເໜືອຂອງສະຫະລັດ ມີຫິມະຕົກໜາເຖິງ 30 ຊັງຕີແມັດ ໂດຍບ່ອນທີ່ມີຫິມະຕົກແຮງ ທີ່ສຸດແມ່ນຢູ່ທາງພາກເໜືອຂອງລັດນິວຢອກໄປຫາເຂດນິວອິງແລນ ເຂດພາກຕາເວັນອອກສຽງເໜືອຂອງສະຫະລັດ ຍັງໄດ້ຮັບຄຳເຕືອນກ່ຽວກັບລົມພາຍຸລະ ດູໜາວດັ່ງກ່າວນີ້ຢູ່ ຂະນະທີ່ຫົວເມືອງໃຫຍ່ສຸດ ໃນເຂດແຄມຝັ່ງທະເລກໍ້າຕາເວັນອອກຂອງສະຫະລັດ ເຊັ່ນ ບັອສຕັນ ນິວຢອກ ຟີລາເດລເຟຍ ແລະວໍຊິງຕັນ ສ່ວນໃຫຍ່ແລ້ວມີ ແຕ່ລົມແຮງແລະຝົນ ທີ່ໜາວເຢັນຕົກລົງມາທໍ່ນັ້ນ ສ່ວນເຂດອື່ນໆແມ່ນມີຝົນຕົກລົງມາປະສົມກັບຫິມະທີ່ໄດ້ພາ ໃຫ້ເກີດອຸບັດຕິເຫດຈຳນວນນຶ່ງຢູ່ຕາມທ້ອງຖະໜົນຫົນທາງ ມີລາຍງານວ່າ ຢ່າງໜ້ອຍມີ 6 ຄົນເສຍຊີວິດໃນອຸບັດຕິເຫດທີ່ພົວພັນກັບລົມພາຍຸ